יחסי ארצות הברית – קוסטה ריקה

יחסי ארצות הברית–קוסטה ריקה הם היחסים הדיפלומטיים בין ארצות הברית לקוסטה ריקה, אשר היו קרובים במהלך ההיסטוריה, אם כי היו גם חילוקי דעות ביניהן, וכמו במקרה של ויליאם ווקר. עם זאת, קוסטה ריקה תמכה בדרך כלל במדיניותה של ארצות הברית, במיוחד בתחומים של דמוקרטיה ושל זכויות אדם, וכיום ישנם יחסים חזקים מאוד בין השתיים. קוסטה ריקה וארצות הברית כוננו יחסים דיפלומטיים רשמיים ביניהן בשנת 1851. ארצות הברית היא שותפת סחר חשובה מאוד של  קוסטה ריקה. שתי המדינות משתפות פעולה בעניין הגנת הסביבה, וארצות הברית רוצה לשמר את המשאבים הטרופיים של קוסטה ריקה, ולמנוע התדרדרות סביבתית. בשנת 2007 ארצות הברית הפחיתה את החוב של קוסטה ריקה, בתמורה להגנה ושימור של קוסטה ריקה על היערות הטרופיים בתחומה. זה הוא ההסכם הגדול ביותר מסוגו עד כה. באמצעות מתן סיוע של יותר מ-100 מיליון דולר, הסוכנות האמריקנית לפיתוח בינלאומי (USAID) תמכה במאמצים של קוסטה ריקה לייצב את הכלכלה, ולהאיץ את הצמיחה הכלכלית באמצעות מדיניות הרפורמות וליברליזציה של הסחר. יוזמות סיוע בשנות התשעים התמקדו במדיניות דמוקרטית, מודרניזציה ויושרה של הממשל ופיתוח בר-קיימא. לאחר שהסתיימו רוב סוגי הסיוע האמריקני, נסגרה משלחת ה- USAID בקוסטה ריקה בשנת 1996. עם זאת, USAID השלימה פרויקט בהיקף של 9 מיליון דולר בשנים 2000-2001 כדי לתמוך בפליטים של הוריקן מיץ' המתגוררים בקוסטה ריקה. היחסים בין שתי המדינות התדרדרו בשנת 1980, כאשר ממשל רייגן השתמש בקוסטה ריקה, על מנת לתקוף את ניקרגואה נגד רצונה של ממשלת קוסטה ריקה. נשיא קוסטה ריקה, אוסקר אריאס אסר על קומץ פקידים אמריקנים לשעבר להיכנס לקוסטה ריקה לאחר שוועדת הקונגרס מצאה כי מעשיהם כדי לספק את המורדים הובילה לסחר בסמים על ידי הטייסים. ממשל בוש עצר את ההלוואות הפיננסיות הבינלאומיות לממשלת קוסטה ריקה, לאחר שאריאס הפקיע קרקעות שעליהן הוקם נמל תעופה סודי. יותר מ-3,370 מתנדבי חיל השלום שירתו בקוסטה ריקה מאז שהחלה התוכנית בשנת 1963. כיום, 128 מתנדבים משרתים שם, ועוסקים בתחומים של פיתוח נוער, פיתוח קהילה, עסקים, חינוך אנגלי, והם מיומנים לעבוד אף בספרדית. כפי שדווח על ידי מפקד האוכלוסין הלאומי של קוסטה ריקה בשנת 2011, עלה מספר האזרחים האמריקנים החיים בקוסטה ריקה ב-4.1% לעומת שנת 2000. 15,898 אזרחים אמריקנים חיים בקוסטה ריקה, בהשוואה ל-9,511 שחיו שם  בשנת 2000. בשנת 1999 חתמו שתי המדינות הסכם לשיתוף פעולה נגד סמים. ההסכם מאפשר שיתוף פעולה בין משמר החופים של קוסטה ריקה לבין משמר החופים של ארצות הברית, בנוגע להפצת סמים ופעילות בלתי חוקית אחרת. שיתוף הפעולה, במיוחד נגד סחר בסמים, היה מוצלח. עם זאת, היה סכסוך פנימי (בתוך קוסטה ריקה) בנוגע לפעולות כוחות הצי האמריקני ועל התמיכה בפעילויות משמר החופים. בעוד קוסטה ריקה מודאגת מהאיום של פעילויות הקשורות בסמים בלתי חוקיים, ישנם חברי פרלמנט המעדיפים לפתור את הסכסוכים בדרכי שלום, ומתנגדים לפעילות הצי האמריקני. כמו כן הוגשה עתירה מקוונת נגד כניסת ספינות חיל הים האמריקניות, שזכתה ללמעלה מ -4,200 חתימות וגיוס מפגינים. ארגון Centro Cultural Costarricense Norteamericano הוא מוסד ללא כוונת רווח, אשר הוקם בשנת 1945, והוכרז כ 'פרויקט ציבורי' על ידי ממשלת קוסטה-ריקה בשנת 1993. מטרות הארגון הן "להוביל דרכים חדשניות של הוראת שפות, וקידום חוויות בין-תרבותיות" בין שתי המדינות. הארגון מסתייע רבות בשגרירות ארצות הברית בסן חוסה. מדיה וקבצים בנושא יחסי ארצות הברית – קוסטה ריקה בוויקישיתוף ההיסטוריה של יחסי ארצות-הברית–קוסטה ריקה "Message from the Ambassador of Costa Rica to the USA". Embassy of Costa Rica in Washington DC. נבדק ב-2013-01-08. [1], see Economy tab, Export Partners and Import Partners "Segundo canje de deuda por naturaleza entre Estados Unidos y Costa Rica" (בספרדית). Embajada de los Estados Unidos San Jose, Costa Rica. 14 באוקטובר 2010. אורכב מ-המקור ב-2013-02-12. נבדק ב-2013-01-08. {{cite web}}: (עזרה) [2], see US-CR relations 3rd paragraph. “Point West: The Political History of the Guanacaste National Park Project” [3], see last paragraph Ramón, Gerardo Ruiz (10 ביוני 2012). "Más colombianos y estadounidenses viven en Costa Rica". Wvw.elfinancierocr.com. נבדק ב-2013-01-08. {{cite web}}: (עזרה) Mata, Esteban A. (5 בספטמבר 2012). "Asamblea avala ingreso a ocho naves antinarco de los EE. UU". Nacion.com. נבדק ב-2013-01-08. {{cite web}}: (עזרה) "Costa Rica stirs controversy by green-lighting U.S. warships | Just the Facts - U.S. military aid to Latin America and the Caribbean". Just the Facts. 13 ביולי 2011. נבדק ב-2013-01-08. {{cite web}}: (עזרה) "¿Quiénes Somos?". Centro Cultural Costarricense Norteamericano. אורכב מ-המקור ב-2013-04-14. נבדק ב-2013-01-08. "Home | Embassy of the United States San Jose, Costa Rica". Costarica.usembassy.gov. 2012-12-04. אורכב מ-המקור ב-2013-01-27. נבדק ב-2013-01-08.